[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 10.10.2006

KOM(2006) 591 endelig

2000/0069 (COD)

KOMMISSIONENS UDTALELSE i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringsforslag til Rådets fælles holdning vedrørende forslaget til

EUROPA-PARLAMENTETS OG RÅDETS FORORDNING om ændring af Rådets forordning (EØF) nr. 3922/91 om harmonisering af tekniske krav og administrative procedurer inden for civil luftfart (EU-OPS)

OM ÆNDRING AF KOMMISSIONENS FORSLAG i henhold til EF-traktatens artikel 250, stk. 2

2000/0069 (COD)

KOMMISSIONENS UDTALELSE i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringsforslag til Rådets fælles holdning vedrørende forslaget til

EUROPA-PARLAMENTETS OG RÅDETS FORORDNING om ændring af Rådets forordning (EØF) nr. 3922/91 om harmonisering af tekniske krav og administrative procedurer inden for civil luftfart (EU-OPS)

1. INDLEDNING

Ifølge EF-traktatens artikel 251, stk. 2, tredje afsnit, litra c), skal Kommissionens afgive udtalelse om de ændringsforslag, Europa-Parlamentet fremsætter ved andenbehandlingen. Kommissionen forelægger hermed sin udtalelse om Parlamentets ændringsforslag.

2. Baggrund

Fremsendelse af forslaget til Europa-Parlamentet og Rådet: (dokument KOM(2000)121 endelig - 2000/0069COD) | 24. marts 2000 |

Udtalelse fra Det Økonomiske og Sociale Udvalg: | 19. oktober 2000 |

Europa-Parlamentets første udtalelse ved førstebehandlingen: | 18. januar 2001 |

Fremsendelse af ændret forslag til Europa-Parlamentet og Rådet(dokument KOM(2002)30 endelig - 2000/0069COD) | 4. februar 2002 |

Europa-Parlamentets anden udtalelse ved førstebehandlingen | 3. september 2002 |

Fremsendelse af revideret ændret forslag til Europa-Parlamentet og Rådet: (dokument KOM(2004)73 endelig - 2000/0069COD) | 12. februar 2004 |

Vedtagelse af Rådets fælles holdning: | 14. marts 2006 |

Europa-Parlamentets udtalelse ved andenbehandlingen: | 5. juli 2006 |

3. FORMÅLET MED FORSLAGET

- Under udarbejdelsen af den anden luftfartsliberaliseringspakke i 1989 blev Rådet og Kommissionen enige om, at EF’s luftfartspolitik også burde omfatte en harmonisering af regelsættet for civil luftfart, så der kan opretholdes et højt sikkerhedsniveau for luftfarten og sikres fair konkurrence mellem luftfartsselskaber . På denne baggrund vedtog EF forordning 3922/91 om harmonisering af tekniske krav og administrative procedurer inden for civil luftfart med henblik på at etablere og til stadighed ajourføre harmoniserede bestemmelser for konstruktion, fremstilling, operation og vedligeholdelse af fly og for personale og organisationer, der beskæftiger sig med disse opgaver.

- Formålet med det ovennævnte forslag om ændring af forordning 3922/91 er således at fastsætte tekniske krav, der gælder for hele EU, og at harmonisere bestemmelserne om drift af fly, der anvendes i kommerciel lufttransport.

4. KOMMISSIONENS UDTALELSE OM PARLAMENTETS ÆNDRINGSFORSLAG

Kommissionen kan acceptere alle de ændringsforslag, som Europa-Parlamentet har vedtaget ved andenbehandlingen. De er resultatet af en samlet kompromisløsning, som Europa-Parlamentet og Rådet er nået frem til med henblik på vedtagelse af forordningen ved andenbehandlingen. Ændringsforslagene støtter den fremgangsmåde, Kommissionen fulgte i sit forslag, og tager hensyn til Kommissionens overvejelser angående flyvetidsbegrænsning (FTL) og kabinepersonale.

Ændringsforslag 19 om en klausul om at forhindre forringelser : Ny betragtning, der understreger, at den nye forordning ikke må føre til, at luftfartssikkerheden forringes i de medlemsstater, der allerede har et højt sikkerhedsniveau, uanset om dette er en følge af lovgivning eller en kollektiv overenskomst.

Ændringsforslag 20 om en videnskabelig og medicinsk vurdering : Den periode, inden for hvilken en videnskabelig og medicinsk vurdering af bestemmelserne om flyve- og tjenestetidsbegrænsninger samt hvilebestemmelser og, hvor det er relevant, bestemmelserne om kabinepersonale bør være afsluttet, er nedsat fra 3 til 2 år (efter forordningens ikrafttræden).

Ændringsforslag 21 om fragtflyselskaber med natdrift : Ny betragtning, der skal råde bod på, at Kommissionens oprindelige forslag og Parlamentets betænkning ved førstebehandlingen ikke kom ind på de særlige tjenesteplaner og arbejdstidsvilkår, der kendetegner ekspresfragtvirksomheder med natdrift.

Ændringsforslag 22 om en videnskabelig og medicinsk vurdering af subpart Q og O : Ny betragtning, ifølge hvilken Det Europæiske Luftfartssikkerhedsagentur bør afslutte en videnskabelig og medicinsk vurdering af subpart Q og, hvor det er relevant, af subpart O, på grundlag af hvilken Kommissionen, om nødvendigt, straks bør udarbejde og forelægge forslag til ændring af de relevante tekniske bestemmelser.

Ændringsforslag 23 om fri bevægelighed for kabinepersonale inden for Fællesskabet: Ny betragtning, der understreger vigtigheden af at videreføre harmoniseringen af kravene til uddannelse af kabinepersonale med henblik på at fremme fri bevægelighed for kabinepersonale på det indre marked.

Ændringsforslag 24: Præcisering af, at Det Europæiske Luftfartssikkerhedsagenturs videnskabelige og medicinske vurdering kun hvor “ det er relevant ” omfatter bestemmelserne i subpart O i bilag III.

Ændringsforslag 16 og 25: Præcisering af, at Det Europæiske Luftfartssikkerhedsagentur bistår Kommissionen med at udarbejde forslag til ændring af de gældende tekniske bestemmelser i “ subpart O og ” subpart Q i bilag IIII.

Kommissionen afgav en erklæring på Europa-Parlamentets plenarmøde i juli 2006 (se bilag), hvilket bidrog til at fremme kompromisløsningen.

5. KONKLUSION

Disse ændringsforslag afspejler et interinstitutionelt kompromis. Som helhed støtter de de mål, der er grundlaget for Kommissionens forslag, og Kommissionen afgiver derfor en positiv udtalelse om de foreslåede ændringer som beskrevet ovenfor.

I henhold til EF-traktatens artikel 250, stk. 2, ændrer Kommissionen sit forslag i overensstemmelse med ovenstående.

Bilag: Kommissionens erklæring på Parlamentets plenarmøde den 4. juli 2006

VIDENSKABELIG OG MEDICINSK VURDERING AF SUBPART O OG Q

Erklæring fra Kommissionen:

"Hvad angår den videnskabelige og medicinske vurdering af subpart O og Q, jf. artikel 8a, stk. 1, bekræfter Kommissionen, at denne vurdering vil omfatte spørgsmålet om 'menneskers adfærd i nødsituationer' og de dermed forbundne kompetencekrav.

Kommissionen bekræfter også, at den, hvis Det Europæiske Luftfartssikkerhedsagenturs vurdering viser, at det er nødvendigt at ændre forordningen, herunder bilag III, straks vil fremsætte passende forslag i så henseende".